Eskom skors Koeberg-bestuurder | Maroela Media
Eskom het Vrydag sy algemene bestuurder by die Koeberg-kernkragsentrale geskors terwyl 'n ondersoek na die prestasie van die aanleg afgehandel word.
Die kragvoorsiener se hoofkernkragbeampte, Riedewaan Bakardien, sal intussen die bestuur van die aanleg behartig.
Suid-Afrikaners word reeds dae lank aan beurtkrag onderwerp, terwyl Eskom sukkel om die ligte aan te hou.
Eskom sê Koeberg se eenheid een, met 'n kapasiteit van 900 MW, is sedert Januarie vanjaar buite werking en kon gehelp het om beurtkrag te verminder indien die eenheid soos beplan aanlyn gebring is.
"Eskom bevestig dat daar geen kernkraggevare by Koeberg is nie. Indien nodig, sal tyd afgestaan word om alle uitstaande werk af te handel voordat eenheid een weer aan die netwerk gekoppel word," lui 'n verklaring van Eskom.
Eskom sê sy bestuur is bekommerd oor die prestasie van die Koeberg-kernkragsentrale, asook dat die onlangse probleme by die eenheid weereens geteister is deur vertragings. Dit het beteken dat die datum waarop die aanleg weer in diens gestel moes word, weereens aangeskuif moes word.
Daar word in dié stadium verwag dat die eenheid in die derde week van Junie weer in diens gestel sal word.
"Eskom se leierskap en die raad moedig Koeberg-personeel aan om te konsentreer op die werk wat nog gedoen moet word en om die eenheid so gou moontlik weer veilig aanlyn te bring. Dit is 'n noodsaaklike gedeelte van al die beskikbare opwekkingsbates."
Hierdie afdanking sal nou seker ook weer rasgedrewe wees?
ag wat met volle salaris,hoe langer hulle dit kan uitrek hoe langer lê hy met full pay by die huis, bargain vir hom.